A TANÁCS 2271/2004/EK RENDELETE
(2004. december 22.)
egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló 1255/96/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre, és különösen annak 26. cikkére,
tekintettel a Bizottság javaslatára,
mivel:
(1)
A Közösség érdekében áll egy sor, az egyes ipari, mezőgazdasági és halászati termékek tekintetében a közös vámtarifában rögzített autonóm vámtételek ideiglenes felfüggesztéséről szóló, 1996. június 27-i 1255/96/EK tanácsi rendelet (1) mellékletében nem szereplő új termék esetében a közös vámtarifában rögzített autonóm vámtételek teljes vagy részleges felfüggesztése.
(2)
Azokat a termékeket, amelyek esetében a Közösségnek már nem áll érdekében a közös vámtarifában rögzített autonóm vámtételek felfüggesztésének fenntartása, vagy amelyek esetében a technikai fejlődésre való tekintettel szükségszerű az árumegnevezés módosítása, törölni kell az említett rendelet mellékletében szereplő listáról.
(3)
Helyénvaló azokat a termékeket, amelyek esetében szükségszerű az árumegnevezés módosítása, új termékeknek tekinteni.
(4)
Ezért az 1255/96/EK rendeletet módosítani kell.
(5)
Mivel ezt a rendeletet 2005. január 1-jétől kell alkalmazni, annak haladéktalanul hatályba kell lépnie,
ELFOGADTA EZT A RENDELETET:
1. cikk
Az 1255/96/EK rendelet melléklete a következőknek megfelelően módosul:
1.
az említett melléklet kiegészül az e rendelet I. mellékletében felsorolt termékekkel;
2.
azokat a termékeket, amelyeknek a kódja szerepel e rendelet II. mellékletében, törölni kell az 1255/96/EK rendelet mellékletéből.
2. cikk
Ez a rendelet az Európai Unió Hivatalos Lapjában való kihirdetést követő harmadik napon lép hatályba.
Ez a rendelet 2005. január 1-jétől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 22-én.